
Bijelo svjetlo. sto dolazi 
od Sunca. prolazeći kroz 
pojedinu kišnu kap »raz- 
bija se« u boje od ko- 
jih se sastoji. Duga se 
stvara kada Sunčevo 
svjetlo prolazi kroz kišu. 

ŠTO JE TO ŠTO NAZIVAMO VREMENOM? 


Zemlja je okružena golemom zračnom masom koja se zove 
atmostera. Svakog se dana mijenja temperatura zraka, kao i ko- 
ličina vlage u zraku, brzina i smjer vjetra, količina i vrsta oblaka. 
Sve to zajedno sačinjava vrijeme. 


ŠTO JE KLIMA? 


U nekom vremenskom razdoblju, možda samo mjesec dana ili 
opet cijelo stoljeće, promatrači bilježe vremenske prilike neke 
zemlje ili kraja. Oni mjere broj sunčanih i kišnih dana, priti- 
sak zraka, brzinu i pravac vjetra i druge _ elemente vremena. 
Prosječno vrijeme nekog mjesta nazivamo njegovom klimom. 


Sunčeve zrake 





KAKO DJELUJE SUNCE? 


Sunce je golema masa gorućeg plina daleko u Svemiru, koja 
Zemlji daje svjetlo i toplinu. Bez njega bi Zemlja bila mračna 
i zaleđena. Do nas dopire tek neznatan dio Sunčeve energije, 
a oko trećinu zračenja koje je upravljeno na Zemlju oblaci i 
atmosfera odbijaju u Svemir prije nego što dopre do Zemljine 
površine. 

Ona Sunčeva energija koja se probije do Zemlje uzrokuje is- 
parivanje vode u morima, jezerima i rijekama, što poslije pada 
kao kiša; ona takoder grije zrak u atmosferi. Za život biljaka i 
životinja prijeko su potrebni sunčevo svjetlo i toplina. 





ŠTO NAZIVAMO 
ZRAČNIM TLAKOM? 


lako zrak ne vidimo, možemo ga osje- 
titi. Tako govorimo: o hladnim vjetro- 
vima, vrućim udarima i žestokim olu- 
jama, a sve su to učinci gibanja zra- 
ka. Zrak ima težinu, i to priličnu. Zrak 
u kući prosječne veličine teži oko pola 
tone, ali mu težina nije postojana. Vruć 
zrak u nekoj sobi teži manje od hlad- 
noga u istom prostoru. Hladan zrak 
zbija se čvršće pa otud i više teži. 
Na svakom kvadratnom metru zemljine 
površine nalazi se stup zraka težak oko 
10 tona. Budući da taj zrak pritišće, 
tlači na površinu, njegovu težinu zo- 
vemo zračnim tlakom. Zračni se tlak 
lagano mijenja iz dana u dan i vrlo je 
važan element vremena. 


ŠTO JE HUMIDITET? 


Humiditet jednostavno znači količinu 
vlage u zraku. Vlaga može biti u obliku 
plina, kapljica ili ledenih kristala. Ko- 
ličina vlage u zraku znatno varira. Kad 
je u zraku malo vlage, kažemo da je 
suh, a kad je zasićen vlagom, osje- 
ćamo ga ljepljivim. Humiditet je važan 
element vremena. Meteorolozi, koji iz- 
raduju prognoze, moraju ga vrlo točno 
izmjeriti. 


Tlak plina u balonu približno je jednak onome koji 
ima zrak na razini Zemlje. Kako se balon diže, 
zračni se tlak smanjuje. Balon raste i napokon se 
rasprskava. 

Ova karta pokazuje područje Evrope koje je još prije oko 10.000 godina bilo pokriveno 
edom. Danas je zaleđeno samo malo područje oko Sjevernog pola. 


KADA JE BILO POSLJEDNJE LEDENO DOBA? 


Posljednje ledeno doba joštraje. Zemlja postoji već oko 9.000,000.000 
godina. Najveći dio tog vremena cijela je planeta bila prilično 
topla, s temperaturama višim na Ekvatoru nego u polarnim pre- 
djelima. 

U tijeku posljednjih 1.000,000.000 godina bila su tri ledena doba. 
Prvo je bilo prije otprilike 800,000.000 godina, drugo prije nekih 
300,000.000 godina, a treće, koje je počelo prije nekih milijun 
godina, još traje. Za svakoga od tih doba ledene su se plohe 
protezale preko velikih dijelova Zemljine površine. Sve do prije 
10.000 godina najveći dio Britanskih otoka bio je pod ledom. 








Ova karta pokazuje cjelokupno područje Sjeverne polutke koje je nekoć pokrivao led. 
Mala površina u sredini pokazuje opseg današnje ledene kape. 


KAKO SE VRIJEME MIJENJALO 
S. VJEKOVIMA ? 


Prije samo deset tisućljeća svijet je bio hladniji nego danas. 
Otada je postajao sve topliji, a najviše temperature dosegao je 
prije oko 6000 godina. Istopilo se nešto leda na Sjevernom i 
Južnom polu. Zatim je vrijeme postajalo sve hladnije, gotovo do 
početka naše ere, da bi opet postajalo toplije do prije nekih 
800 godina. U to doba vrijeme je u umjerenom pojasu bilo 
tako povoljno da su Vikinzi mogli naseliti Island i Grenland. 
Ondje su na pašnjacima uzgajali ovce i goveda, a grožđe je 
uspijevalo u Newfoundlandu — zato su ga Vikinzi i nazvali 
Zemljom vina. Takvo što danas ne bi bilo moguće. 


Onda je još jednom zahladilo, pa je razdoblje od 1550. do 1700. 
godine nazvano malim ledenim dobom. Otada je postupno sve 
toplije, iako su, sudeći po nedavnim zapisima, zime bile oštrije 
U 19. stoljeću. Otprilike do 1940. godine temperature su rasle i 
palo je manje kiše. Čini se da je to kratko toplo razdoblje 
završilo, jer su temperature od tih godina opet opale. Nemamo 
izgleda doživjeti onako topla ljeta kakva poznajemo iz priča naših 
djedova. 

Morski povjetarac: crtež pokazuje kako nastaje jedan tip vjetra. 


ODAKLE DOLAZE VJETROVI? 


Rečeno je da je vjetar zrak koji se žuri. Vjetar je zapravo 
gibanje zraka prouzročeno razlikama u temperaturi i tlaku. Neki 
vjetrovi ograničeni su na mala područja, drugi pušu nad velikim 
prostorima. Ugrijani se zrak podiže, ohlađeni pada. 

Radijator u kući zagrijat će okolni zrak. Taj se zrak diže, da bi 
ga drugi nadomjestio. Novi je zrak gotovo uvijek hladniji, jer 
se uvlači ispod vrata ili kroz dimnjake. Dok se podiže, vrući 
zrak struji i tako stvara neku vrstu slabog vjetra. 

Slično se zbiva na otvorenom. Vjetrovi nastaju kada Sunce za- 
grijava različite objekte i prostore, zbog razlika u brzini zagrija- 
vanja: Asfaltna cesta izložena žarkom suncu zagrijat će se brže 
nego obližnja rijeka. Zrak nad zagrijanom cestom grije se i diže. 
Hladan zrak nad rijekom strujat će u zamjenu za topli koji se 
diže, i tako će nastati hladan povjetarac. 

Slično tome, kopno se za sunčana dana zagrijava brže od mora, 
što dovodi do kretanja hladnog zraka prema kopnu u obliku 
vjetra. Kako zrak s morske površine struji put kopna, odozgo 
pada još hladniji zrak koji uzastopce kreće put kopna, kao vjetar. 
Tako dolazi do kružnog gibanja zraka koje zovemo morskim 
povjetarcem (maestral). Noću, kad se kopno hladi brže od mora, 
može zapuhati vjetar s kopna, dakle u obratnom smjeru. 

ZAŠTO SE MIJENJA ZRAČNI TLAK? 


Ni na jednom mjestu zračni tlak neće ostati postojan duže vri- 
jeme. Količina zraka koja pritišće, tlači, u pravcu Zemlje i iz sata 
u sat pomalo se mijenja, budući da se cijela zračna masa u 
atmosteri neprestance giba. 


Te su promjene tako neznatne da ih je nemoguće uočiti bez 
posebnih sprava koje se zovu barometri. Kada tlači više zraka, 
govorimo o visokom tlaku, a ako je zraka manje, tlak je nizak. 
Zračni tlak uvijek je veći na razini mora nego na planini ili 
u avionu. To je zato što na visini od recimo 6000 metara 
pritišće manje zraka nego na razini mora. 


ZAŠTO VJETAR MIJENJA SMJER? 


Kad bi se sve na Zemlji zagrijavalo jednako brzo, zrak bi se 
jednostavno podigao nad zagrijanom površinom i padao čim bi 
se ohladio. Ali Zemlja je toplija na Ekvatoru nego na polovima. 
To znači da je zrak u polarnim predjelima u prosjeku hlad- 
niji i tlak mu je viši nego na Ekvatoru. Isto tako znamo da je 
ljeti kopno toplije od mora i oceana. U prosjeku je, znači, zrak 
nad kopnom topliji od onoga nad morem, a tlak mu je niži. 

Na razini tla zrak se kreće od mjesta višeg tlaka prema mjes- 
tima s nižim. Jedna količina zraka kreće se od polova prema 
Ekvatoru; ljeti se opet drugi zrak kreće od oceana put kop- 
na, a zimi u obratnom smjeru. Oblici kopnene mase i razlike 
u količini topline koju primaju pojedini dijelovi Zemljine površine 
dovode do veoma složene slike vjetrova svakog dana u godini. 
Daljnji utjecaj na vjetrove ima vrtnja naše planete. Čini se da 
Vjetrovi skreću uslijed kretanja Zemlje ispod njih. 








Crtež 
pokazuje 
kako vjetrovi 


Nizak tlak 


Visok tlak i) 





Nizak tlak 


Visok tlak 

SIJEČANJ seka SRPANJ 


Strelice pokazuju smjer stalnih vjetrova u siječnju i srpnju. Pasatni vjetrovi pušu čitavu 
godinu u istom smjeru, ali monsuni mijenjaju smjer ovisno o godišnjem dobu. 


ŠTO SU STALNI VJETROVI? 


To su oni vjetrovi koji pušu otprilike u istom smjeru cijelo 
vrijeme ili za dužih razdoblja. Pasati, na primjer, pušu u istom 
ili sličnom smjeru cijele godine, a monsuni, naprotiv, ovisno o 
godišnjem dobu, mijenjaju smjer. Tako _ indijski monsun puše s 
jugozapada od travnja do lipnja, a u siječnju puše sa sjevero- 
istoka. Na južnoj hemisferi ima jakih vjetrova koji pušu prilično 
pravilno sa zapada i sjeverozapada nad velikim prostranstvima 
južnog Atlantika, Indijskog oceana i južnog Tihog oceana. Stalni 
vjetrovi bili su od velike važnosti pomorcima u doba jedre- 
njaka. 


GDJE SE U ATMOSFERI NALAZI VODA? 


Vodu nalazimo u tri oblika. To su led (kruto stanje), voda (te- 
kuće stanje) i vodena para (plinovito stanje). Da bi led prešao u 
tekuće stanje a tekućina u paru, potrebna je toplina. Kad je 
nema, para se može ponovo pretvoriti u tekućinu a zatim u kruto 
stanje. Dj 

Sve vode u prirodi, bilo oceani, rijeke, jezera, bare ili lokve, Sun- 
čeva toplina može pretvoriti u paru. Tada se vodena para spaja 
sa zrakom. Drugom prilikom vodena para ili vodene kapljice u 
atmosferi mogu se vratiti na površinu Zemlje kao kiša, snijeg, 
rosa ili magla. 

Kad Sunce pretvara vodu u vodenu paru, nastaju oblaci. Kondenzirana para tvori 
vodene kapljice koje se tada skupljaju u oblak. 


KAKO NASTAJU OBLACI? 


Svake minute u danu Sunčeva toplina pretvara veliku količinu 
vode u vodenu paru. Ta para odlazi u atmosferu gdje može ostati 
više sati ili dana. Ako količina pare u zraku prijeđe stanovitu 
vrijednost, ili ako se zrak ohladi, vodena para zgusne se u vo- 
dene kapi. One su sasvim sićušne i zovu se kapljice oblaka. 


Bezbroj njih zajedno sačinjava lebdeću bijelu masu koju nazivamo 
oblakom. 


Oblaci su razvrstani prema visinama na kojima se nalaze i pre- 
ma tipu. Nazivaju se: cirus, što dolazi od latinske riječi za viticu, 
kumulus, što znači od hrpa, stratus, što znači sloj; nimbus znači 
kišni ili olujni oblak. Iznad 6000 metara tri su vrste oblaka: 
Cirus, cirokumulus i cirostratus. Altokumulusi i altostratusi na- 
laze se između 2000 i 6000 metara otprilike, a ispod tih vi- 
sina nalaze se stratokumulusi, stratusi, nimbostratusi i kumulusi. 
Kumulonimbusi, koji donose munje i gromove, često se protežu 
od malih visina pa sve do 10.000 metara. 

Vodena para zgušnjava se u kapi ob- 
laka, stvarajući oblak. Kad kapi do- 
voljno narastu. past će kiša. 


ZAŠTO PADA KIŠA? 


Kapi u oblaku tako su sićušne da 
se čini kao da lebde u zraku. 


Na milijune takvih kapi mora se 
skupiti u jednu kako bi kapljica 
vode postala dovoljno teška da 
padne na zemlju. Neke kišne kapi 
nastaju sudaranjem kapljica koje 
se kreću unutar oblaka. Druge 
opet nastaju onda kad je zrak u 
oblaku tako hladan da se stva- 
raju kristali. Kristali mogu padati 
kroz oblak da bi se u toplijem 
zraku bliže tlu otopili i pretvo- 
rili u kišne kapi. 

Dakako, nije sve što padne iz ob- 
laka kiša. Iz oblaka pada i snijeg, 
susnježica i tuča. Sve su to, za- 
jedno s mrazom i rosom, oborine. 

zrak se hladi stvarajući ledene kristale. 
Ovi padaju. ali se, bliže tlu, otapaju u 
kišu. 








Hladan zrak. koji se kreće prer 
prijed. potiskuje topao zrak naviše. 
stvarajući oblake iz kojih onda pada 
kiša. 


Kad se zračne struje dižu nad planine, 


la na- 





ŠTO SU »ZONE KALMI«? 


»Zona kalmi« — područje tišina, naziv je za tropski predjel u 
kojemu su vjetrovi vrlo slabi ili nikakvi po nekoliko tjedana. U 
doba jedrenjaka lađe bi dugo ostajale ukotvljene u 'zonama 
kalmi', jer nije bilo vjetra koji bi napunio jedra. Ta područja 
leže s obiju strana Ekvatora, između dvaju pojasa pasatnih vje- 
trova. 


Točan im se položaj mijenja iz mjeseca u mjesec, tako da su 
u lipnju sjevernije nego u prosincu. Klima je u područjima ti- 
šina vrela i vlažna, nebo oblačno, s vrlo slabim promjenljivim 
vjetrovima, mnogo oluja, zatišja i grmljavinskih pljuskova. 





Zračne mase dijele se na oceanske, nastale iznad oceana, i kontinentalne, nastale iznad 
kopna. 


ŠTO SU ZRAČNE MASE I ZRAČNE STRUJE? 


Kada velika količina zraka na jednom mjestu ima sva sličnu vlaž- 
nost i temperaturu, nazivamo je zračnom masom. Zračne mase ob- 
likuju se iznad nekih dijelova Zemlje, koje nazivamo područjima izvora 
zračnih masa. Arktičke i antarktičke zračne mase stvaraju se u blizini 
Sjevernog i Južnog pola, a ekvatorijalne zračne mase u tropskim 
predjelima. Polarne zračne mase imaju svoju zonu nastanka otpri- 
like na trećini udaljenosti između polarne i ekvatorijalne zone; zona 
nastanka tropskih zračnih masa nalazi se otprilike na trećini ukupne 
udaljenosti od Ekvatora do polova. Zračne se mase zovu oceanske 
ako su nastale iznad oceana, a kontinentalne ako su nastale iznad 
kopna. Tako razlikujemo oceanske polarne ili kontinentalne tropske 
zračne mase, itd. Kad se zračna masa jednom pokrene s mjesta 
nastanka, nazivamo je zračnom strujom. 

ŠTO SU POLARNE FRONTE? 


Kad se sretnu dvije zračne struje, svojstva su im često različita. 
Zona u kojoj se susreću dvije zračne struje u atmosferi naziva 
se fronta. Zona u kojoj se susreću polarni i tropski zrak poz- 
nata je kao polarna fronta. Glavne 'su takve zone iznad sjever- 
nog Atlantika i sjevernog Pacifika, otprilike između 40? i 60" 
geografske širine. Ima i drugih u južnom Atlantiku, južnom Pa- 
Cifiku i Indijskom oceanu. U blizini polarne fronte vrijeme je 
iz dana u dan vrlo promjenljivo. 


ŠTO SU TOPLE A ŠTO HLADNE FRONTE? 


Ako je jedna zračna struja topla — kao što je tropska, a druga 
hladna — kao što je polarna, tada govorimo o toploj odnosno 
hladnoj fronti, već prema smjeru kretanja fronte. 

Topla fronta javlja se onda kada topao zrak slijedi hladan. Topao 
zrak diže se i prebacuje preko hladnog zraka. Ako hladan zrak 
slijedi topao, hladan se podvleči ispod toplog, što stvara hladnu 
frontu. Obje često donose kišu. 


CIRUSI 


KUMULUSI KOJI SE DIŽU 


ALTOSTRATUS 


U toploj se fronti topao zrak diže i prebacuje preko hladnoga. 

KUMULONIMBUS 





Kada hladan zrak slijedi topao, hladan se podvlači ispod toplog, stvarajući tako hladnu 
frontu. 


DIZANJEM TOPLOG ZBAKA 
NASTAJU OBLACI 

Ako hladna fronta prestiže toplu, hladan zrak sreće se s još hladnijim. što dovodi 
do dizanja toplog zraka — pojava koja se zove okluzija, i koja obično uzrokuje jaku 
kišu. 

Depresije su područja niskog 
tlaka u umjerenom pojasu i 
općenito donose jak vjetar i 
kišu. 


SJEVERNA 
HEMISFERA 





JUŽNA (: \ 


HEMISFERA ) 
Područja visokog tlaka, u ko- : 


jima se vjetar kreće spiralno 
prema van, zovemo anticik- 
lonama. Ljeti one donose li- 
jepo vrijeme. 


ŠTO SU DEPRESIJE A ŠTO ANTICIKLONE? 


Područje niskog tlaka u umjerenom pojasu zovemo depresijom. 
Riječ ciklona upotrebljava se kao naziv za tropski sistem nis- 
kog tlaka. U depresiji se zrak kreće spiralno prema unutra — 
u smjeru kazaljke sata na južnoj hemisferi a u obratnom smje- 
ru na sjevernoj. 


Općenito govoreći, depresije su sistemi lošeg vremena s jakim 
vjetrovima i obilnom kišom. Depresija pokriva veliko područje, 
često i do dvije tisuće kilometara. Duboka depresija jest ona 
s vrlo niskim tlakom u središtu. 


Područje visokog tlaka, u kojemu se vjetar kreće spiralno pre- 
ma van, zove se anticiklona; kretanje na sjevernoj hemisferi ima 
smjer kazaljke na satu i protusmjer na južnoj hemisferi. Ljeti 
anticiklona donosi lijepo vrijeme, ali zimi katkada uzrokuje vedro 
nebo i hladnoću, a katkada oblačno nebo. 

Mapa pokazuje atlantske oceanske struje. 


KAKO OCEANSKE STRUJE UTJEČU NA VRIJEME? 


U oceanima na Zemlji struje tople vode kreću se iz jednog 
područja u drugo na udaljenostima od više tisuća kilometara. 
Na drugim mjestima opet struje hladne vode prevaljuju isto to- 
like udaljenosti. Ondje gdje topla struja teče uzduž kopna klima 
može postati blaža nego što bi inače bila. Hladna struja koja 


teče uzduž kopna može prouzročiti hladnije vrijeme. 


Primjer takve oceanske struje nalazimo na sjevernom Atlantiku. 
Topla vodena masa struji od Karipskog mora u pravcu sjeve- 
roistoka uzduž istočne obale Sjedinjenih Američkih Država, a 
zatim preko oceana duž zapadne obale Evrope, uključujući Bri- 
tansko otočje. To strujanje tople vode sprečava zaleđivanje mora 
oko obala Islanda, Norveške i sjevera Sovjetskog Saveza uvje- 
tujući više temperature nego što bi se inače očekivale na tom 
području. Golfska struja sačinjava dio sjevernoatlantskog struja- 
nja. 

Led, stvoren u oblaku, može 
se raspasti u mnogo sitnih 
kristala koji, prianjajući je- 
dan uz drugi, oblikuju snje- 
žnu pahulju. 









ZAŠTO SNIJEŽI? 


Snijeg nastaje slično kao kiša, samo što je temperatura niža. 
Oblaci se, kao što znamo, sastoje od kondenzirane vodene pare. 
Kad je temperatura zraka u oblaku iznad točke smrzavanja, 
stvaraju se kapljice oblaka. Kad je temperatura niža od točke 
smrzavanja, stvaraju se kristali teda. Kada ti ledeni kristali od- 
više -okrupnjaju a da bi ostali u oblaku, može se dogoditi da 
padnu na tlo kao kruta ledena masa koju zovemo tučom, ili da 
se razbiju u mnoštvo sitnih kristala, koji se potom zbijaju u 
pahulje. 


Snijeg pada samo onda kad je temperatura u oblaku niža od 
točke smrzavanja, premda može dospjeti na zemlju i pri nešto 
većoj temperaturi. | 


ŠTO JE SNJEŽNA PAHULJA? 


Kad se voda zaleđuje, pretvara se u sitne ledene kristale od 
kojih je svaki oblikovan heksagonalno — što podrazumijeva ob- 
lik koji ima šest kutova. Taj se oblik može razabrati promat- 
ranjem pahulje pod mikroskopom. Pahulje se sastoje od velikog 
broja takvih kristala, međusobno priljubljenih. One se formiraju 
pri temperaturi koja nije odviše niska, kako bi se kristali mogli 
spojiti. Pri osobito hladnu vremenu kristali leda ostaju odijeljeni 
i ne tvore pahulje. 


Kad pada snijeg, svaka je pahulja pravilna oblika. Pahulje su 
više-manje zvjezdolike, a svaka ima ledenu jezgru. Iz te jezgre 
izlaze naokolo ledene iglice, poput sunčevih zraka. Od njih opet 
vode još manje zrake ili šiljci, tako da sve zajedno izgleda 
kao vrlo lijepa zvijezda. Uzorci pahulja silno su raznoliki, ali 
su svi šestorostrani, prema obliku pojedinog kristala. 

ŠTO JE SUMAGLICA A ŠTO MAGLA? 


Ako se čaša napuni ledom i ostavi u toploj sobi, na vanjskoj 
će joj se strani stvoriti male kapi vode. To je zbog toga što 
zrak oko čaše sadrži vlagu u obliku vodene pare, a kako led 
hladi čašu, vodena se para kondenzira na hladnoj površini. Slično 
se događa na prozorima. Ako je u sobi toplo a prozori su 
hladni, često ćete vidjeti kako se prozori zamagljuju sićušnim 
vodenim kapima. 

Sav zrak sadrži vlagu, i dovoljno je da padne temperatura pa 
da se vodena para kondenzira u vodu. Oblaci nisu ništa drugo 
doli mase sasvim sitnih kapljica vode, a magla i sumaglica nas- 
taju slično. Sumaglicu i maglu možete sebi predočiti kao oblak 
koji se spustio na Zemlju. Ali, što se tiče magle, prljavština i 
prašina u atmosferi uzrokuju još gušći, često trajniji oblak. Vo- 
dena para zgušnjava se oko čestica prašine. Meteorolozi kažu 
da je sumaglica ako se ne vidi dalje od dva kilometra, a magla 
smanjuje vidljivost ispod kilometra. Za guste magle vidljivost se 
može smanjiti na samo nekoliko metara. 


KAKO NASTAJU ZRNA TUČE? 


Tuča je ledena masa koja za oluje pada iz oblaka. Ako ras- 
tvorimo zrno tuče, opazit ćemo u središtu ledenu jezgru koja je 
okružena stanovitim brojem ledenih naslaga, slično kao što se 
glavica luka sastoji od slojeva. To nam pomaže da zaključimo 
kako su nastala zrna tuče. Znamo da, kad je toplo, iz oblaka 
pada kiša. Ako je temperatura dovoljno niska, pada snijeg. Uz 
to, ono što je počelo kao snijeg, otopi se i padne kao kiša. 
Zrna tuče nisu, kao što se kadšto misli, jednostavno kapi kiše. 
U nekom vrlo velikom oblaku — može to biti kumulus ili ku- 
mulonimbus — postoje jake ulazne struje. Njima su uvis nošene 
sićušne kapi kiše dok ne dostignu razinu na kojoj je tempe- 
ratura ispod točke smrzavanja. Ovdje se voda smrzava u sićušan 
kristal leda. Događa se da uzlazno strujanje zraka prestaje, pa 
kristal leda pada natrag kroz oblak. Padajući, on se može su- 
dariti s drugim kapima vode koje se slede oko njega. Tako 
raste ledena masa. Često se led uspinje kroz oblak i pada 
natrag nekoliko puta dok napokon ne padne na zemlju kao zrno 
tuče. Može se reći da će biti to veće što je više puta išlo gore- 
-dolje u oblaku. 

Kumulonimbus. Crvene strelice poka- 
zuju topao i vlažan zrak koji se uspi- 
nje. a plave strelice hladno silazno 
strujanje. 

Ova slika prikazuje vrh oblaka i zemlju s 
pozitivnim električnim nabojem i niže dijelove 
oblaka koji su negativno nabijeni. Do groma 
dolazi kad munja preskoči s vrha na dno 
oblaka ili s oblaka na zemlju. 


Pa 


=": ZEA 


M —— 357 M Uvećani prerez zrna 
> kg tuče, na kojemu se 
Vidi struktura pojedi- 
nih slojeva slična gla- 
vici luka. 


ZRNA TUČE 
OBLIKOVANA U OBLAKU 


Slike na ovoj stranici pokazuju uslijed čega dolazi do grmljavine i kako se stvaraju 
zrna tuče. Slika dolje lijevo pokazuje kako su kapljice vode nošene uvis u oblaku. 
Te se kapi smrzavaju u male kristale koji onda padaju natrag, sudarajući se s dru- 
gim kristalima leda, rezultat čega je zrno tuče. 

ŠTO JE MUNJA? 


Za oluje čuje se grmljavina i vidi 
munja. Sve se oluje zbivaju unutar 
kumulonimbusa — visokih oblaka 
koji dosežu visinu od 10000 me- 
tara, ponekad i veću. Kao i kod 
svake kiše, vodene kapi u oluji pa- 
daju na zemlju ali im se ponekad 
prepriječi stup zraka u uzdizanju. 
To razbija kišne kapi, i istodobno 
daje električni naboj. Neka mjesta 
u oblaku stvaraju jak pozitivan na- 
boj, a druga opet jak negativan 
naboj. | sama Zemlja može se po- 
našati kao nosilac pozitivnog na- 
boja. 

Elektricitet postaje napokon tako jak 
da iskra preskoči kroz vruć zrak, 
a ta je iskra ono što vidimo kao 
munju. Ona se može pojaviti unu- 
tar jednog oblaka, između dvaju ob- 
laka ili između oblaka i zemlje pod 
njim. 


Munja i grom nastaju istodobno. 
Munju vidimo prije nego što čuje- 
mo grom, budući da svjetlost pu- 
tuje nerazmjerno brže od zvuka. 


ZAŠTO GRMI? 


Zvuk grmljavina nastaje istodobno kad i udar groma i dio je 
iste pojave. Grom proizvodi strahovitu vrućinu, ponekad i 45.000 *C. 
Ta vrućina uzrokom je naglu širenju zraka. Pritisak se u valo- 
vima širi u svim smjerovima. Jedan dio dospijeva do uha, pa 
ih čujemo kao glasan prasak ili niz udara i lomljavu. 3 
Svjetlost putuje vrlo brzo u odnosu na valove zvuka. To je raz- 
log što zvuk groma čujemo poslije sijevanja. Taj se vremenski 
razmak između sijevanja i zvuka mijenja ovisno o udaljenosti. 
Budući da svjetlo dopire do oka gotovo u istom trenu kada 
dođe do električnog pražnjenja, a zvuku je potrebno oko tri 
sekunde da prijeđe kilometar, možete ustanoviti koliko je se- 
kundi prošlo od bljeska do praska; podijelite taj broj s tri, i 
znat ćete koliko je kilometara udaljena oluja. 

Premda su pustinje suhi predjeli, povremeno ipak padne nešto kiše. Većina je pustinja 
na zapadnim stranama kontinenta, ili u središtima kopnenih područja. Vjetrovi što pušu 


suhi su, pa stvaraju vrlo malo kiše. 


ŠTO JE TO PUSTINJA? 


Pustinja je velika površina kopna na koju padne malo kiše i s 
vrlo malo biljnog pokrova. Izuzevši ledene pustinje u polarnim 
predjelima, najveće se pustinje nalaze u tropskim pojasima. Ve- 


čina ih je na zapadnim stranama kontinenta ili u središtu ve- 
like kopnene mase. Nijedna se ne nalazi na istočnoj strani kon- 
tinenta. Nad pustinjskim predjelima pušu pasatni vjetrovi, i to 


od kopna prema moru. Zrak koji nose ti vjetrovi vrlo je suh, 
pa stoga u pustinji pada malo kiše. lako su pustinje suhe i 
vrele, pogrešno je misliti da je ondje temperatura uvijek visoka 
— danju ona jest visoka, ali noći znaju biti vrlo hladne. 


Pustinje nisu posve suhe, jer s vremena na vrijeme ipak padne 
nešto kiše. Postoje ondje i oaze, a nalaze se na mjestima gdje 
su stijene koje zadržavaju vodu dospjelu do površine pustinje. 
Ima i rijeka koje u pustinje donose vodu i održavaju život u 
njima. Rijeka Nil teče ravno kroz Saharsku pustinju, a Kolorado 
kroz pustinje na jugozapadu Sjedinjenih Američkih Država. 


KAŽI NEŠTO O PRAŠUMAMA! 


Prašume se nalaze u Sjevernoj Americi, Africi i nekim dijelo- 
vima Jugoistočne Azije, u blizini Ekvatora. Vlažna i vruća klima 
omogućuje rast silnome mnoštvu tropskog bilja. To su oni dijelovi 
svijeta u kojima padne najviše kiše. Što su kiše obilnije, to su 
prašume gušće. U tim ekvatorijalnim područjima kiša pada gotovo 
svakodnevno a izmjenjuje se s razdobljima velikih vrućina. 


27 


ŠTO JE MRAZ? 


Mraz je bijeli prah ledenih kristala koji se može vidjeti u našim 
vrtovima za mnogih zimskih jutara. Stvara se kad zemlja gubi 
toplinu a temperatura se spusti ispod ledišta. Vodena se para u 
zraku kondenzira i odmah pretvara u led u obliku sitnih kristala. 
Smrzavanje počinje na razini tla, što zovemo mrazom, a zatim 
se diže iznad tla, i to zovemo injem. 


Mraz redovito nastaje kad je nebo vedro a zrak miran. Kao 
što smo vidjeli da se unutrašnja strana prozora može zamagliti 
vodenim kapljicama za hladnih noći, može se, ako su noći vrlo 
hladne, staklo tako ohladiti da se voda s unutrašnje strane 
prozora smrzne šarajući lijepe cvjetove. 





Karta slijeva pokazuje kišne oborine za vrijeme srpanjskog monsuna na Indijskom 
potkontinentu, a zdesna smjer kretanja toga monsuna. 


ŠTO JE MONSUN? 


Riječ monsun arapskog je podrijetla, a znači godišnje doba. 
Najčuveniji su primjer monsuna vjetrovi koji pušu Indijskim pot- 
kontinentom u određenim razdobljima godine. Monsun koji puše 
između prosinca i svibnja suh je. Tada vjetrovi dolaze južno od 
Sibira i preko Himalaja. Monsun koji puše između druge polo- 
vice svibnja i studenog odlazi s juga, pošto prijeđe Indijski 
ocean. Zato je on vlažan i topao te donosi obilnu kišu. 
Monsuni pušu i u drugim dijelovima svijeta, kao što su sjeverna 
Australija, indonezijski otoci, Jugoistočna Kina i krajnje istočni 
dijelovi Centralne Afrike. 

Uragani napadaju brzinom od oko 190 km na sat, ali vjetar usred vrtloga može do- 
seći brzinu i od 300 km na sat. 


ŠTO SU URAGANI, CIKLONI | TAJFUNI? 


Uragan je snažna tropska oluja u kojoj brzina vjetra može doseći 
200 km na sat. To je vrsta ciklone, znači područje niskog tlaka, oko 
kojega zrak spiralno kruži prema unutra. Uragani se formiraju iznad 
toplih mora sjeverno i južno od Ekvatora, a promjer im je neko- 
liko stotina kilometara. Topao, vlažan zrak diže se s mora, biva 
potisnut uvis i nadomješten hladnijim zrakom koji u obliku spirale 
puše prema unutra oko središta ciklona. Atlantski orkani kreću se iznad 
oceana i kopna brzinom od oko 190 km na sat, koja raste kad 
napuste tropske vode u pravcu sjevera. Kada dohvati kopno, uragan 
uzrokuje velika razaranja. Azijski se uragani zovu tajfuni i cikloni, a 
Filipinci ih zovu baguio; australska riječ za njih je willy-willy. 
Vjerojatno je najstrašniji ciklon zabilježen u Bangladešu 1970. godine 
kad je poginulo oko 1,000.000 ljudi u poplavama i razaranjima od 
obilnih kiša i jakog vjetra. U Sjedinjenim Američkim Državama uragani 
su prouzročili više razaranja od bilo koje druge prirodne nepogode. 
Uragan 'Betsy' 1965. godine stajao je 1.000,000.000 dolara. Tropski 
uragani ne dopiru do Britanskog otočja, ali su poznati snažni vjetrovi 
sličnog tipa. Godine 1953. strašno nevrijeme s vjetrovima koji su do- 
sezali brzine veće od 160 km na sat pogodilo je istočnu obalu 
Engleske i Škotske, prouzročivši silna razaranja i ljudske žrtve. 

Gornja slika prikazuje tornado, trop- 
sku oluju koja uzrokuje razaranja 
u svom viru. Samo u Sjedinjenim 
Američkim Državama pojavljuje se 
više od 600 puta godišnje. 


Slika dolje prikazuje morsku pija- 
Vicu. To je tornado koji putuje iz- 
nad mora, grabeći vodu u svoje 
uskovitlano središte. 





ŠTO ZNAŠ O TORNADIMA ? 


Tornado je najsnažniji i najrazorniji 
od svih ciklona _ ili tropskih oluja. 
Stvaraju se u mnogim dijelovima 
tropskog i suptropskog pojasa svije- 
ta, ali su najčešći u Sjevernoj Ame- 
rici, na Antilima i u Australiji. Samo 
u Sjedinjenim Američkim državama 
znaju zapuhati više od 600 puta go- 
dišnje. Tornado pokriva manje po- 
dručje nego uragan ili ciklon, a pro- 
mjer mu može biti svega metar-dva. 
Može se posve jasno vidjeti kao ta- 
man stup u obliku lijevka koji se zmi- 
joliko izvija s tla poput gigantskog 
zvrka. Kao i svi drugi cikloni, vjetrovi 
u tornadima kruže u pravcu suprot- 
nom od kazaljke na satu na sjever- 
noj hemisferi, a na južnoj obratno 
— u pravcu kazaljke. 


Oni putuju iznad tla brzinom od svo- 
jih 30—50 km na sat, a katkada 
dosežu brzinu od 100 km na sat. 
Vjetrovi koji bjesne oko tornada mo- 
gu doseći brzinu od 500 km na sat. 
Većina tornada traje kratko. Oni pre- 
valjuju udaljenost od svega osamde- 
set kilometara, ali čupaju i razaraju 
sve što im je na putu. Morska pi- 
javica je tornado koji se pojavljuje 
iznad mora, podižući vodu u svoj 
lijevak. 

ZAŠTO VIDIMO DUGU? 


Svako bijelo svjetlo sastoji se od mnogo boja. Kad Sunce sja 
kroz čist zrak, njegova se svjetlost čini bijelom. Kada sja kroz 


kišu, bijelo se svjetlo lomi u više boja — crvenu, narančastu, 
žutu, zelenu, plavu, indigo i ljubičastu. Riječ je zapravo o tome 
da Sunčevo svjetlo ulazi u svaku kap vode, savija se ili lomi 


prije nego što će opet izići u nekoj drugoj točki. Kad se lomi 
bijelo svjetlo, svaka od njegovih sastavnih boja izlazi pod. raz- 
ličitim kutom, tako da oko vidi te različite boje, raširene u 
pruge. 

Ovu raskoš od sedam boja razvučenih u obliku zakrivljene pruge 
preko neba zovemo dugom. Premda više ljudi može vidjeti dugu 
u isto vrijeme, ni dvojica ne mogu vidjeti istu, jer se boje za 
svačije oko lome pod nešto drukčijim kutom. 


ZAŠTO DOLAZI DO POPLAVA? 


Poplave obično nastaju kad se rijeke izliju iz svojih korita i pre- 
liju se preko priobalnog područja, ili kad se more prelije preko 
nasipa, zauzimajući nizine iza njih. Gotovo sve poplave u unu- 
trašnjosti nastaju uslijed kiša koje uzrokuju porast vodostaja, sve 
dok se rijeka ne prelije preko nasipa. Ponekad za ćudljivih 


oluja padne više oborina nego što tlo može upiti ili što može 


oteći potocima i rijekama. Većina rijeka plavi svoje obale u ne- 
KO vrijeme svake godine, ali u novije doba čovjek je podigao 
rječne nasipe ondje gdje bi takve poplave bile pogubne, na pri- 
mjer u središtima velikih gradova i naselja. 

Kad se u proljeće na planinama tope led i snijeg, brzo raste 


količina tako nastale vode često poplavljujući doline nizvodno 
od toka rijeka. 


Morske poplave česte su u vrijeme plime i oluja. More raste, 
što može zajedno s olujama prouzročiti plavljenje širokih pro- 
stranstava u niskom priobalnom području. 


31 


ZAŠTO SE VRIJEME MIJENJA... 


Najprije moramo znati zašto dolazi do godišnjih doba. Zemlja se ok- 
reće oko Sunca svojom orbitom, a za jednu potpunu ophodnju po- 
trebna joj je godina dana. Zemlja se također okreće oko svoje osi 
koja nije potpuno uspravna. Nagnuta je pod kutem od 23 1/2? od 
zamišljene linije podignute okomito s ravnine njezine putanje oko 
Sunca. To znači da se u neka doba godine sjeverna hemistera na- 
ginje prema Suncu, a južna od njega. U drugim razdobljima zbiva 
se suprotno. Kad je dio globusa na kojemu je Evropa u otklonu 

Samo oko jedna šestina ledenjaka vid- 
ljiva je iznad površine. 


ZALEĐUJE LI SE 
MORE IKADA? 


More se zaleđduje svake go- 
dine u nekim dijelovima Ev- 
rope, npr. u Baltičkom moru. 
Velika jezera u Sjevernoj 
Americi zaleđena su u toku 
pet mjeseci svake zime, te 
prestaje svaka plovidba. Ne- 
ka druga mora, kao ona na 
Sjevernom polu i oko An- 
tarktika, zaleđena su uvijek. 
Ledena polja na polovima 
katkada dosežu debljinu od 
kilometar — dva. Ljeti se led 
počinje topiti. Golemi lede- 
njaci otkidaju se i plutaju 
prema Ekvatoru pa se, sti- 
žući u toplija mora lome 
u manje komade. Ali čak su 
i oni golemi, to su oni le- 
denjaci opasni za plovidbu, 
napose u sjevernom Atlanti- 
ku. 


... S GODISNJIM DOBIMA ? 


od Sunca, Sunčeve zrake dosežu Evropu s točke koja je nisko na 
nebu te moraju proći kroz veći dio atmosfere nego u neko drugo 
vrijeme. Sati dnevnog svjetla prilično su kratki, i to je zima. Kad 
je Zemlja nagnuta drukčije, Sunčeve zrake obasjavaju Evropu s 
točke koja je visoko na nebu i proći im je kroz manji dio 
Zemljina omotača nego zimi. Dan traje mnogo duže, ljeto je. 
Dok je na sjevernoj polutki ljeto, na južnoj je zima i obratno. 

ŠTO JE TO ZNANOST METEOROLOGIJE? 


Meteorologija je proučavanje atmosfere. To je znanost o vre- 
menu koja podrazumijeva mjerenje onoga što se zbiva kao i 
predviđanje onoga što bi se moglo dogoditi u budućnosti. Struč- 
njaci u meteorologiji zovu se meteorolozima. Oni proučavaju 
takve pojave kao što su promjene temperature, zračnog tlaka, 
vlagu u atmosferi i kretanja zračnih masa. 


TKO JE IZUMIO METEOROLOMGIJU ? 


Čovjek je proučavao vrijeme i klimu od samih početaka po- 
vijesti. Znanost meteorologije nije izum jednog čovjeka, nego 
rezultat rada mnogih. Prvi koji je pisao o tom predmetu bio je 
Aristotel u 4. stoljeću prije naše ere. Kasnije su to radili uče- 
njaci kao Leonardo da Vinci — koji je 1500. godine načinio 
prvi vjetrokaz, Galileo — koji je konstruirao termometar oko 
1593, i Torricelli koji je napravio barometar 1643. Edmund Halley, 
astronom i matematičar, prikazao je pasate i monsune 1868, a 
prvu vremensku odnosno sinoptičku kartu nacrtao je Heinrich 
Wilhelms Brandes 1820. godine. William C. Redfield opisao je 
1840. ciklon kao vjetar u kruženju, a William Ferrel uveo je 
teoriju o gibanju atmosfere 1856. Prognoziranje ili predskazi- 
vanje vremena utemeljio je oko sredine 18. stoljeća francuski 
učenjak Jean Baptiste de Monet. 


KOLIKO SE DUGO VODE ZAPISI O VREMENU ? 


Najranije sačuvane dnevne zabilješke o lokalnim vremenskim 
prilikama vodio je William Merle iz Dribyja, za godine 1331—1338. 
Gotovo je sigurno da je bilo sličnih zapisaka, ali su oni _ iz- 
gubljeni. Godine 1653. Ferdinand od Tuscanije organizirao je 
sistem lokalnih stanica, pa su tako vođeni dnevnici o vremenu 
za Sjevernu Italiju, kao što su vođeni i u blizini Firence _za 
godine 1655—1670. Na početku 19. stoljeća podignut je u Fran- 
cuskoj lanac meteoroloških postaja, a prvi telegrafski izvještaj 
O vremenu pojavio se u novinama Daily News godine 1848. 
U Zagrebu se prate vremenske prilike već preko stotinu godina. 

KAKO RADI BAROMETAR NA ŽIVU? 


Postoji nekoliko vrsta barometara, ali se svi upotrebljavaju u 
istu svrhu: za mjerenje atmosferskog tlaka. Jedna je vrsta ba- 
rometar na živu koji se sastoji od staklene cijevi duge oko 
85 cm. Ta je cijev zatvorena na vrhu a otvorena na dnu. U 
njoj se nalazi živa. Otvoreni kraj može biti ili zakrivljen u obliku 
slova U, ili zaronjen u posudu sa živom. Zračni tlak potiskuje 
živu na otvorenu kraju i omogućuje podizanje stupca žive u cijevi 
na visinu od 760 mm. Promjenama zračnog tlaka živa se diže ili 
pada za male vrijednosti. 


Većina živinih barometara omogućuje očitavanje na vrlo točnoj 
skali koja ima zrcalo i vijak za precizno podešavanje. Za- 
hvaljujući tome, moguće je očitati visinu živina stupca na sto- 
tinku milimetra. 





Ka Zračni tlak 


Vakuum 


Živa 





Zračni tlak 


IH 


Zračni tlak 


Zračni tlak 





Živin termometar može biti oblikovan kao slovo U, ili se dno cijevi uroni u posudu sa 
živom. 

KAKO RADI KUĆNI BAROMETAR? 


Cesto se na zidu neke kuće ili stana može vidjeti barometar. 
Nalik je na sat, ima brojčanik ispisan brojkama i riječima, te 
dvije kazaljke. U ovoj vrsti barometra nema žive. 

Unutar barometra nalazi se mala okrugla metalna kutija. Her- 
metički je zatvorena i iz nje je izvučeno nešto zraka. Kako se 
vani mijenja atmosferski tlak, tako se stranice kutije primiču 
kada tlak raste, odnosno odmiču kad vanjski tlak pada. | 
Na kutiju je pričvršćen sistem poluga i lančića. Oni su pove- 
zani s jednom kazaljkom na ploči brojčanika. Promjenom pritiska 
kazaljka se miče od jedne vrijednosti do druge. Kazaljka pokazuje 
je li tlak visok ili nizak. Isto tako ona ukazuje na to kakvo se 
vrijeme može očekivati. 

Drugu kazaljku na brojčaniku može svatko sam pomicati. Mnogi 
ljudi imaju običaj da rano ujutro poklope obje kazaljke; prva 
pokazuje trenutni tlak, a druga služi kao podsjetnik sutradan, 


kad se tlak promijeni. Može se tako razabrati je li pritisak viši 
ili niži nego što je bio. 





Ovo je aneroidni barometar (s metalnom oprugom) koji mjeri zračni tlak ne upotreb- 
ljavajući živu ili neku tekućinu. Tlak djeluje na finu okruglu kutiju sličnu mijehu. a 
kretanje se prenosi na pomičnu kazaljku s vrha. 

ŠTO JE HIGROMETAR? 


Higrometar mjeri količinu vlage u zraku. Sastoji se od dvaju 
termometara — jedan se naziva vlažni a drugi suhi. Oba su 
postavljena uspravno jedan do drugoga na ploči. Suhi termometar 
mjeri pravu temperaturu zraka. Vlažni termometar pokazuju niže 
vrijednosti. To je stoga što je taj termometar prekriven muslinom 
čiju vlažnost održavaju pamučna vlakna uronjena u malu posudu 
s vodom. Tako vlažni termometar mjeri temperaturu zraka 
kao da zrak sadrži onoliko vodene pare koliko bi mogao. 


Meteorolozi otčitavaju oba termometra istodobno a zatim preraču- 
navaju po naročitim matematičkim tabelama da bi utvrdili rela- 
tivnu vlažnost zraka. U pravilu je relativna vlažnost visoka kad 
razlika između obiju temperaturnih vrijednosti ne prelazi jedan 
stupanj. Kad se vrijednosti razlikuju za više od jednog ili dva 
stupnja, relativna je vlažnost niža. 





Ovo je anemometar (vjetromjer). Vjetar 
puše u krila poput šalica, okrećući oso- 
vinu što pokreće motor, a brzina se otči- 
tava na brojčaniku. 


ŠTO JE ANEMOMETAR? 


To je sprava za mjerenje brzine vjetra. Sastoji se od tri dijela 
u obliku šalica, koji su poredani oko središnje osovine pod ku- 
tom od 120%. Središnja osovina pokreće mali motor, pa se brzina 
vjetra vidi na brojčaniku koji podsjeća na brzinomjer u auto- 
mobilu. Danas se anemometar često može vidjeti na dizalici 
koja radi na gradilištu. To je zato što se takve dizalice mogu 
upotrijebiti samo onda kad je brzina vjetra ispod određene vri- 
jednosti. 

KAKO TERMOMETAR 


POKAŽI MJERI TEMPERATURU ? 

KAKO ' E ree 
Termometar radi na osnovi širenja tvari 

PREDSKAZUJEMO uslijed zagrijavanja. Jednostavno rečeno, 

VRIJEME... 


termometar je cijev koja sadrži tekućinu. 
Tekućina se zagrijavanjem širi. | staklena se 
cijev širi, ali ni izdaleka toliko kao teku- 
čina. Sireći se, tekućina se uspinje duž 
cijevi. Ako su na cijevi odjeljci obilježeni 
brojkama, možemo točno pročitati koju je 
visinu tekućina dosegla. Tako rade svi ter- 
mometri. | 


Kao tekućina u termometrima služi ili obo- 
jeni alkohol ili živa. Svi meteorološki izvješ- 
tajivode se u Celzijusovim stupnjevima. Pre- 
ma toj skali ledište je označeno kao 0" a vre- 
lište 100% U prošlosti su neke _ zemlje 
upotrebljavale drugu skalu zvanu Fahren- 





Meteorološki satelit 

Navinska nepog a heit, ali je taj sistem danas izvan upotrebe. 

ŠTO SU METEOROLOŠKE STANICE? 





| Postoje brojne i raznovrsne meteorološke 
| stanice diljem svijeta koje služe za prou- 
čavanje vremenskih prilika i obavještavanje 
| O vremenu. Najbolje opremljene zovu se 
meteorološki opservatoriji, gdje se pomoću 
| 
1 





a 

Meteorološka stanica najnovijih inajsavršenijih instrumenata izvo- 
de vrlo točna mjerenja. Barem svakih šest 
sati promatra se i bilježi temperatura, tlak, 
brzina i smjer vjetra, vlažnost, vidljivost, 
količina i vrsta oblaka i drugo. Zatim sta- 
nice šalju svoje izvještaje posebnim šif- 
rama širom svijeta, da bi se njihovim in- 
formacijama služili drugi meteorolozi. 

Ima mnogo i manjih meteoroloških postaja 
posvuda po svijetu. Na oceanima postoje 
posebni brodovi, a mnogi avioni šalju vre- 
menske izvještaje zemljama koje prelijeću. 





fedunarodni meteorološki centri 

ŠTO JE TO 
METEOROLOŠKI SATELIT? 


To su složene naprave koje 
čovjek šalje u Zemljinu orbitu. 
Svaki od njih daje podatke o 
vremenskim prilikama i srod- 
nim pojavama. Satelitu je po- 
trebno 90 minuta da obiđe Zem- 
lju. Oni fotografiraju oblake i 
proces njihova stvaranja, te 
mjere zračenje koristeći se in- 
fra-crvenim filmom. Sateliti se 
služe automatskim prijenosom 
slike. Dok oni kruže oko Zem- 
ljine kugle, naročite stanice ko- 
je ih prate sa Zemlje primaju 
njihove signale. 





Meteorološki sateliti pribavljaju foto- 
grafije oblaka i mjere zračenje na in- 
fra-crvenom filmu. 


KAKO MOGU NESTRUČNJACI 
PREDSKAZATI VRIJEME? 


Jedan je od načina, svakako, pogledati barometar i utvrditi raste 
li tlak ili pada. Porast tlaka općenito je znak poboljšanja vre- 
mena, dok opadanje tlaka znači da će se vrijeme po svoj 
prilici pogoršati. Drugi koristan izvor informacija jest vremenska 
karta koja se obično objavljuje u novinama ili pokazuje na tele- 
Viziji. Katkada lokalni organi vlasti stavljaju vremensku kartu na 
oglasnu ploču na nekom javnom mjestu. Daljnji podaci mogu 
se izvesti iz smjera vjetra, formacija oblaka, vidljivosti, te paž- 
ljivim praćenjem termometra, tj. očitavanjem temperatura u vre- 
menskim razmacima. Neke od starih izreka o vremenu nisu 
sasvim bez osnove, ali su većinom često isto toliko točne koliko 
i pogrešne. Neki misle da se vrijeme može predskazati prema 
ponašanju životinja. 

ZA KOLIKO SE VREMENA 
UNAPRIJED MOŽE DATI PROGNOZA ? 


Kada prognoziramo vrijeme za duži period, govorimo o dugo- 
ročnim prognozama, a te se mogu odnositi na bilo koje razdoblje 
do tridesetak dana. Vremenske prognoze prilično su točne u 
granicama od oko dvadeset i četiri sata. Dalje od toga obično 
govorimo o izgledima vremena, što može biti manje sigurno. 


Budući da se vremenske prilike mogu promijeniti za nekoliko 
sati, dugoročne prognoze daju tek općenite nagovještaje, i ne 
sežu dalje od mjesec dana. 


ŠTO SU TVORNICE KIŠE? 


Tvornice kiše proizvode kišu umjetno, potičući stva- 
ranje kišnih oblaka. Djelovale su uglavnom u Sje- 
dinjenim Američkim Državama, ali ne baš osobito 
uspješno. Umjetno stvaranje kiše zaista je još u 
pokusnoj fazi, ali su pokusi pokazali da čestice 
krutoga ugljičnog dioksida ili suhog leda ubačene 
u oblak iz aviona mogu prouzročiti vrlo slabu kišu. 
Drugi je način proizvodnja oblaka srebrnog jodida 





— koji takoder stvara kišu — tako da izgaraju xu 
njegovi kristali u području kojemu je potrebna kiša. Kristal srebrnog 
Svi su ti načini vrlo skupi. Osim toga, uvijek je jodida. Ti krista- 
teško razlučiti pada li kiša kao rezultat rada tvor- li izgaraju da bi 


se proizveli ob- 
laci — srebrnog 
jodida i iz njih 
dobila kiša. 


nice kiše ili bi padala i inače. 


ŠTO SU METEOROLOŠKI BALONI? 


To su vrlo jednostavni baloni, slični balonima-igračkama, ali su 
napravljeni od mnogo čvršćeg materijala. Čak i dječji balon, 
napunjen vodikom, može se uspeti nevjerojatno visoko prije nego 
što prsne. Pri meteorološkim ispitivanjima upotrebljavaju se mno- 
gi posve jeftini baloni koji dosežu visinu od oko 20.000 me- 
tara. Skuplji se baloni upotrebljavaju za visine do 40.000 me- 
tara. Meteorološki baloni nose mali automatski radio-odašiljač 
koji se zove radio-sonda. Ona je montirana na sprave koje 
mjere temperaturu, vlažnost i tlak. Kako se balon diže, sonda 
bilježi i odašilje rezultate mjerenja na raznim visinama. Radio- 
-sonde se mogu pratiti i radarom, pa se tako izračunavaju 
brzina i pravac vjetra na pojedinim visinama u atmosferi. Na- 
pokon, balon se rasprskava. Tada radio-sonda pada malim pa- 
dobranom natrag na Zemlju. 

KOJA ZEMLJA IMA NAJTOPLIJE VRIJEME? 


Prema godišnjem prosjeku najtoplija je zemlja na svijetu 
Etiopija. Bilježenja, od 1960 do 1966. u Dalolu na sjeveru 
zemlje, pokazuju da je prosjek temperature iznosio 34,4" C. 
Neki dijelovi drugih zemalja imali su i višu temperaturu 
za kraćih razdoblja. Dolina smrti u Kaliforniji imala je 
43 dana bez prekida temperaturu iznad 49“"%C, i to od 6. 
srpnja do 17. kolovoza 1917, a Marble Bar u zapadnoj 
Australiji zabilježio je temperature iznad 37,7*C_ od 31. 
listopada 1923. do 7. travnja 1924. Gotovo cijele godine 1946. 
u Wyndhamu u Australiji temperature su prelazile 32*C. 


KOJA JE NAJVIŠA TEMPERATURA 
ZABILJEŽENA NA ZEMLJI? 


Najviša temperatura na svijetu iznosila je 58%C a izmjerena je 
kod Al'Aziziyaha u Libiji 13. rujna 1922. Drugo na svijetu jest 
mjesto Greenland Ranch u Dolini smrti, Kalifornija, gdje je 10. 
srpnja 1913. zabilježena temperatura od 56,6“C. Najviša tempe- 
ratura u Velikoj Britaniji bila je u Tonbudgeu, Kent 22. srpnja 
1868: 38". 


GDJE JE PALA NAJOBILNIJA KIŠA? 


Cherrapunji u Assamu, Indija, drži svjetski rekord u oborinama. 
Cherrapunji leži oko 300 km sjeverno od Bengalskog zaljeva, a 
ima prosječne oborine od oko 12.520 mm godišnje. U godinama 
1860—1861. ukupan iznos oborina bio je nevjerojatnih 26.440 mm. 
U srpnju 1861. ukupan najveći iznos dostigao je 9.149 mm, 
prosječno gotovo 300 mm na dan. Polovica kiša na tom području 
pada u svibnju i lipnju, a ostatak uglavnom od travnja do rujna. 
U Sjedinjenim Državama zabilježen je najbrži pljusak, i to u 
Opid's Campu, u planinama San Gabriela u Kaliforniji, gdje je 
u jednoj minuti 6. travnja 1926. godine palo 26 mm kiše. 


KOJE SU BILE NAJVEĆE SNJEŽNE OBORINE? 


U Tide Lakeu, Stewart, u Britanskoj Kolumbiji, od 16. svibnja 
1971. do 15. svibnja 1972. palo je 2804 cm snijega. U Thomp- 
sonovu prolazu na Aljaski za samo jedne snježne oluje od 26—30. 
prosinca 1955. palo je 444,50 cm snijega — što je najviše kad 
je riječ o pojedinačnim oborinama. 

KOJA ZEMLJA IMA NAJHLADNIJE VRIJEME? 


Kao što bi se moglo i očekivati, najhladnije područje svijeta 
jest Antarktik s godišnjim prosjekom od —57,8"C. Ondje je naj- 
hladnije mjesto Vostok gdje se 24. kolovoza 1960. temperatura 
spustila do —88,3%C. Najhladnije mjesto na svijetu izvan An- 
tarktika jest Ojmjakon u Sibiru. U toku 1974. temperatura je u 
tom mjestu pala na —71,1*C. Cini se da je Sibir najhladnije 
naseljeno područje svijeta, jer jedno drugo mjesto u Sibiru, 
Verhojansk, koje leži u samom arktičkom polarnom krugu, ima 
srednju zimsku temperaturu od —67,7*C, a ljetne temperature, 
naprotiv, znaju ponekad doseći i 33,8"C. 


KOJA JE BILA NAJVEĆA SUŠA? 


U pustinji Atacama, pokraj Calame u Čileu, kiša uopće ne pada 
i neprekidna suša traje već barem 400 godina! 


GDJE JE I KADA BILA NAJSTRAŠNIJA POPLAVA? 


Najveća zabilježena poplava bila je u kolovozu 1931. u Kini, kad 
je igubilo život 3,700.000 ljudi. Bila se izlila Hwang-Ho ili Zuta 
Rijeka. Zbog silnih šteta što ih je prouzročila u prošlosti nazvana 
je Žalost Kine. Već 1887. Hwang-Ho se prelila preko obale i 
preplavila 50.000 četvornih milja tla. Otplavljeno je tri stotine sela. 
dva milijuna ljudi ostalo je bez krova a 900.000 ih se utopilo. 
Ono što uz poplavu pogoršava prilike velike su suše što ljeti 
pogađaju Veliku dolinu kojom teče ova rijeka. 

371,76 km na sat. Ali, za tornada koji 
pada izmjerena je brzina vrtložnog 


travnja 1958. Najvjetrovitije mjesto svi- 


Uništiti i same instrumente. 


KOLIKA SU ZRNA TUČE? 


U Engleskoj su zrna tuče malokad veća od jednog centimetra u 
promjeru, premda je u Horshamu, Sussex, godine 1958. palo zrno 
teško oko 142 grama. U drugim zemljama ona znaju biti mnogo 
veća. U Sjedinjenim Američkim Državama, na primjer, obično 
iznose 2—3 cm u promjeru. Godine 1970. u Kansasu je palo 
zrno promjera 19 cm, teško blizu 800 grama. Tuča koja je nad 
Indijom godine 1959. bombardirala jedan engleski avion napravila 
je na krilima rupe promjera 12—13 cm. 


Poznate su neke tuče koje su u zrnu donosile sitne životinje. 
Tako su u Essenu, u Njemačkoj, padala zrna s ribicama dugim 
4 cm. Uzlazni vjetar bio je tako snažan da je sa sobom podizao 
ribe i tjerao ih u oblake. 


Na 


ROSIE 











GDJE JE ZABILJEŽANA 
NAJVEĆA BRZINA VJETRA? 


Najveća brzina vjetra zabilježena je na 
Mount Washingtonu, New Hampshire u 
Sjedinjenim Američkim Državama: 12. 
travnja 1934. brzina vjetra iznosila je 


je puhao u Texasu kod Wichita vodo- 
vjetra od 450 km na sat. Bilo je to 2. 


jeta jest Zaljev Commonwealth na 
Obali Georgea V na Antarktiku, gdje 
često pušu oluje brzinom od 320 km 
na sat. Ponekad je teško točno izmje- 
riti vrlo velike brzine vjetra, jer nje- 
gova strahovita snaga zna otpuhati ili 


Karta Antarktika pokazuje poziciju 
Zaljeva Commonwealth. 

Što znamo Buen. 
AVIONIMA 
AUTOMOBILIMA 
BILJKAMA 


GMAZOVIMA 
I VODOZEMCIMA 


PSIMA 
VREMENU 


ENERGIJI 

